钦定古今图书集成/方舆汇编/职方典/第1501卷 > 武定府学校考 通志
## 钦定古今图书集成/方舆汇编/职方典/第1501卷 > 武定府学校考 通志

本府。〈和曲州附郭。〉

武定府儒学　在府治东北。明隆庆三年己巳，土酋凤继祖叛。既平，巡抚都御史陈大宾题设“流官” ，始建学，两州弟子员总附焉。四年，知府刘宗寅迁于狮山麓。万历二十七年，知府刘懋武建跃龙亭于学左，临泮池。天启四年，署印同知简而可建魁星阁。和曲州、禄劝州、元谋县弟子员皆附府学。其经籍、祭器、雅乐、兵燹无存。

皇清康熙五年，知府张凤翔、推官林起旦“增修”二十

二年奉

旨“郡邑重修。”二十五年、知府王清贤率属重修宫墙。

泮池《坊表》：二十八年重建正殿。按《府志》：“大殿五间，两庑各九间，棂星门三间，名宦祠三间，乡贤祠三间，启圣祠三间，文昌宫正殿三间，享殿三间，左右配房各三间，大门、魁楼、尊经阁、明伦堂五间。”

儒学署　在“明伦堂后” ，今圮。

文峰书院　在府治南。明万历间，知府刘懋武建，今废。

武阳书院　在府城关帝庙左，今废。

府义学　，在东关外。康熙二十九年，署府印事永昌府同知郎棣捐俸延师训课。

州义学　一在武城东关，一在鸡街子。康熙二十九年，知州赵世锡捐俸延师训课。

武阳义馆　在东门内，坐北朝南。康熙二十五年，知府王清贤创建。捐俸置老田一分，永作馆师之俸。

社馆　在东门外，知府顾岱建，知州林杭学置学田一分，知州赵世锡重修，置永保寨田一分。《外州县》

元谋县儒庙　在县治前。旧无学。明天启三年，知县齐以政建，庙庑启圣祠。崇祯庚午，知县范齐欧始申详建学置官，今裁。教官诸生统于府学。按《县志》：“文明坊一座，大成门三间，正殿五间，两庑各四间，三间祀神主，一间为库房。启圣宫大门一座，启圣殿三间，名宦祠三间，乡贤祠三间，明伦堂大门一座，俱知县莫舜” 鼐建。

义学　一在城内，一在城外。康熙二十九年，知县罗纶捐谷延师训课。

义馆　元阳义学地一块，每年收膏粮租五石，以备学习薪水。康熙二十五年，知县罗纶公断送入。旧制馆舍数间，今为训导之署。知县马之鹏新建鸿达馆，前后俱有隙地，而馆舍渐增矣。知县王弘任复添设“苴宁义馆” 、清安寺义馆。且备价买田，延师教读，馆饩有资，约束有法，而生童日盛矣。固彬彬乎文明之兆也。

祭田　田一分，价银三十两。每年纳秋粮七斗二升一合，《条编》银一两一钱九分四釐七毫六丝，收租谷一十五石，租银一两五钱。康熙三十七年，知县莫舜鼐置。

禄劝州儒学　在州治，旧无学。明崇祯庚午间，知州陈所养始建庙，聚诸生训迪之，诸生统于府学。按《府志》：“正殿三间，两庑各三间，名宦祠一间，乡贤祠一间，大成门三间，泮池、棂星门、尊经阁、文明坊、文昌宫俱备。”

义学　在城内文昌宫。康熙二十九年，知州陈淳捐米延师训课。

义馆　，在尊经阁。知州陈淳置达矶田一分，永作馆师束修。。